### Resumé

Teknik & Miljø har været i dialog med [adresse] om trafikforholdene ved skolen og er enige om at foreslå en forsøgsordning med en hjertezone. Udvalget bedes tage stilling til, om prøvehandlingen skal gennemføres.

### Sagsfremstilling

De seneste to år har Vejle Kommune med succes etableret hjertezoner ved tre skoler. Konceptet blev først afprøvet som prøvehandlinger, der siden blev gjort permanente. En hjertezone er et område omkring en skole, hvor bilkørsel begrænses i morgentimerne for at skabe tryggere forhold for gående og cyklende elever.

Efter dialog med [adresse] om trafikforholdene ved skolen er både skolen og Teknik & Miljø enige om at foreslå en forsøgsordning med en hjertezone. Skolen oplever i dag udfordringer med mange bilafleveringer på parkeringspladsen og uhensigtsmæssige afsætninger på de omkringliggende veje, hvilket skaber utryghed – særligt for de børn, der går eller cykler til skole.

Der er skitseret et forslag til udformning af hjertezonen ved [adresse], som indebærer følgende tiltag:

* Indkørselsforbud på de fire adgangsveje til skolen på hverdage fra kl. 7.30-8.15
* Standsningsforbud på [adresse], [adresse] og [adresse] i samme tidsrum
* Eventuel nedsættelse af hastighedsgrænsen til 40 km/t på [adresse] og Skolegade

Forslaget er skitseret på vedlagte oversigtskort.

Ud over de trafikale tiltag vil prøvehandlingen blive understøttet af en kampagne- og kommunikationsindsats samt eventuelle nudgingtiltag, fx en gåbus-ordning.

Det foreslås, at prøveperioden løber fra april til juni 2025, med en evaluering i juni 2025. Evalueringen vil omfatte målinger af cykel- og biltrafik omkring skolen, en transportvaneundersøgelse blandt elever samt en tilfredshedsundersøgelse blandt forældre, borgere og øvrige interessenter. Målet er at vurdere, om en hjertezone kan øge trygheden og få flere børn til at gå og cykle til skole.

### Klima og resiliensvurdering

Projektet vil få flere børn til at gå og cykle i skole, og dermed bidrage til målene om grøn mobilitet opstillet i [adresse] og i det grønne visionstillæg til Mobilitetsplan 2018-2030.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** hjertezoneprojektet ved [adresse] igangsættes, som en prøvehandling.

### Beslutning

Godkendt.